Датум: 21.02.2022. године

**Д О П И С – Захтев за достављање доказа о испуњавању критеријума за избор понуђача**

Поштовани,

 Овим путем, обраћамо Вам се са Захтевом да у складу са критеријумима предвиђеним за јавну набавку **-** Набавка услуга - Услуга вршења стручног надзора над извођењем радова на комплетној реконструкцији и санацији објекта "Стационара", који се налази у оквиру Центра за заштиту одојчади, деце и омладине, Београд, ул. Звечанска бр. 7, доставите за испуњавање критеријума доказе који су били предвиђени за достављање:

1. Доказ у упису у регистар – Извод из регистра АПР-а;

2. Стечај, немогућност плаћања, ликвидација и др. - Доказ о томе да Понуђач није био неликвидан у периоду од 12 месеци пре објављивања Јавног позива на Порталу јавних набавки, достављањем Потврде Народне банке Србије, са тим да Понуђач није у обавези да доставља наведену Потврду, уколико достави доказ о јавној доступности података на интернет страници Народне банке Републике Србије;

3. Потписан и печатиран Образац структуре понуђене цене;

4. Потписан и печатиран Модел Уговора;

5. Све тражене доказе за Укупни приход;

6. Све тражене доказе за Одређени приход;

7. Све тражене доказе за Списак пружених услуга;

8. Све тражене доказе за Техничка лица или тела – контрола квалитета;

9. Све тражене доказе за Образовне и стручне квалификације;

10. Све тражене доказе за Стандарде управљања животном средином.

Све наведено потребно је да доставите у року од 5 радних дана, преко Портала за јавне набавке.

 Срдачан поздрав,

 Комисија за јавне набавке

Центра за заштиту одојчади, деце и омладине, Београд